text: بعدازاں میڈیا نمائندگان سے گفتگوکرتے ہوئے ڈاکٹرجتیندرسنگھ نےکہا کہ حکومت نے اس امرکو یقینی بنانے کا عہد کررکھاہے کہ مشرق بھی اسی رفتارسے ترقی کرے ،جس رفتارسے مغرب نے ترقی کی ہے۔ اس کے لئے کوششیں کی جارہی ہیں تاکہ شمال مشرق کی تمام ترریاستوں میں طبیعاتی اورسماجی بنیادی ڈھانچہ میں بہتری لائی جاسکے ۔ انھوں نے کہاکہ شمال مشرق کی تاریخ میں ایسا پہلی مرتبہ ہواہے، جب اروناچل پردیش اورمیگھالیہ کی دوریاستوں کو ریل کے ذریعہ باہم مربوط کردیاگیاہے ۔ اسٹارٹ اپ اوراسٹینڈ اپ انڈیا کے سلسلے میں اٹھائے گئے مختلف النوع ترقیات اقدامات کاحوالہ دیتے ہوئے، وزیرموصوف نے کہاکہ نوجوان نہ صرف اس خطے کا ایک حصہ ہیں بلکہ بیرون ریاست کے نوجوان بھی اس خطے میں دستیاب صنعت کارانہ مواقع کی جانب متوجہ ہورہے ہیں ۔